NG-familie in Nam pak saam-saam dinge aan... lees daarvan en meer in Feldmuis eNuus van 10 Oktober...
Jaargang 15 - Uitgawe 35/2018 - Woensdag 10 Oktober 2018
VGKN- en NGKN-moderature vat kuratorium-hande
Ten einde 'n geloofwaardige getuienis in die land te hê, is dit nodig dat die familie van NG Kerke gesamentlik en afsonderlik 'n meer konkrete teenwoordigheid in plaaslike gemeenskappe sal vertoon.
Dit was onder meer van die geluide wat opgeklink het tydens 'n gesamentlike vergadering van die Namibiese Moderature van die NG- en VG-kerke hierdie week in Windhoek.
Om sommer ook die daad by die woord te voeg, het die Moderature besluit om in 2019 twee gesamentlike predikantekonferensies vir die twee kerke se predikante aan te bied. Die VGKN se Ministry Forming Task Team (MFTT) en die NGKN se Kuratorium het opdrag gekry om die twee geleenthede te beplan.
Nog 'n opdrag wat hierdie twee liggame gekry het, is om koppe bymekaar te sit oor plaaslike teologiese opleiding. Beide kerke het 'n nypende tekort aan gelegitimeerde werkkragte, veral in kleiner en afgesonderde gemeenskappe. Die potensiaal wat opgesluit lê in die bemagtiging van kerkraadslede om bepaalde dienswerk te kan doen, sal ook gesamentlik verder ondersoek word.
Die twee sekretarisse, Di Dawid Mouton (VGKN) en Clem Marais (NGKN), het opdrag om hierdie wa aan die loop te kry.
Van links: Di Ernst Coetzee, Johannes Maritz, Thijs vd Merwe, Edwin Matundu, Attie du Plessis, Martin Mombela, Soraya Moster-Gertse, Dr André Olivier, Mev Christa Louw, ds Dawid Mouton, dr Jan Woest.
Kom ons reis nadenkend en reflekterend saam...
Nadat daar oor jare heen reeds baie energie ingesit is in die bou van verhoudinge tussen die Namibiese Moderature van die VG- en NG-kerke, het dit nou tyd geword om die kring daadwerklik groter te maak.
Daaroor was die twee Moderature van die twee kerke dit eens tydens 'n onlangse vergadering in Windhoek.
Na aanleiding van 'n baie positiewe ervaring wat die gesamentlike taakspan vir die bekenstelling van die Tussenorde gehad het rondom so 'n reflektiewe gesamentlike reis, was dit maklik om die volgende tree te gee. Kom ons beplan daadwerklik om nadenkend en reflekterend saam te reis.
Die twee Aktuarii, Di Attie du Plessis en Thijs van der Merwe, het die opdrag gekry om 'n beraad te belê waar predikante en kerkraadslede van die VG- en NG-kerke op so 'n reflekterende reis begelei kan word. Vanweë die uitgestrektheid van Namibië word die moontlikheid van streeksberade nie buite rekening gelaat nie.
Dit was verfrissend om uit 'n gesamentlike vergadering van die twee denominasies in Namibië te stap met die wete dat daar nie net gepraat is nie. Daadwerklike stappe is geneem om te begin pactice what we preach!
Lees in die November-uitgawe van LiG …
waar Tanya van Graan vertel dat haar roeping is om te dien.
Ons gesels ook met Survivor-predikant, Werner Joubert oor sy geloof en sy gesin.
'n Dominee van Port Elizabeth vertel hoe hy die Goeie Nuus aan seemanne bring. En 'n gesin wat in vyf verskillende lande woon, gee raad wanneer jou geliefdes ver is.
Ons gee wenke vir ouers oor hoe om 'n visser(tjie) van mense groot te maak, en hoe jou kind met sy kop én sy hart kan leer.
Kry inspirasie om die storms in jou lewe te trotseer en hoe om jou drome vandag nog uit te leef.
Tien Gebooie in 'n eietydse baadjie
@Erkenning aan Jaco se Bybelkoerant
1. Ek is die Here jou God wat jou uit die greep van Satan en sondedood bevry het. Jy moet My alleen aanbid en dien. Onthou dat niks of niemand anders jou kan red nie: nie jou geld of jou werk of jou sport of jou vriende nie. Ek het jou deur die bloed van Jesus Christus Myne gemaak, en Ek wil jou vir My alleen hê.
2. Moenie self besluit hoe jy wil hê Ek God moet wees nie, want Ek is groter as wat jy jou ooit kan voorstel. Jy moet my vereer en liefhê soos Ek jou in die Bybel leer.
3. Moenie ligtelik my Naam op jou lippe neem om krag aan jou woorde te gee of as jy skrik nie. My Naam is heilig, en jy moet dit net gebruik as jy My aanroep in gebed, of as jy oor My getuig. Onthou ook dat jy as Christen die Naam van my Seun Jesus Christus dra. Leef só dat sy Naam in jou lewe geëer word.
4. Sondag is die dag waarop Jesus opgestaan het uit die dood. Op dié dag wil Ek hê jy moet die opstanding vier. Rus van alles wat jou so besig hou in die week, sodat jy tyd het vir My en vir jouself en jou mense.
5. Eer jou ouers, en sien na hulle om as hulle oud geword het.
6. Mense is vir My kosbaar, en hulle moet vir jou ook kosbaar wees. Moenie iets doen wat ander se lewens in gevaar stel nie, en moenie hulle te na kom deur jou woorde of jou dade of gedagtes nie.
7. Die huwelik is heilig, en jy moet alles in jou vermoë doen om jou eie huwelik en ander s'n in stand te hou.
8. Elke mens het die reg om dinge te besit, en jy moet dié reg respekteer.
9. Praat altyd die waarheid. Moenie leuens oor ander versprei nie; nie openlik nie, en ook nie agteraf nie.
10. Moenie só op jouself ingestel wees dat jy nie ruimte in jou hart het vir ander nie. Gun ander mense hulle vreugdes en suksesse en wees saam met hulle daaroor bly, want dit is Ek wat dit vir hulle gegee het.
Hierdie gaan iets besonders wees. Doen asseblief moeite met verkoop van kaartjies?
Ons vra verskoning dat verlede week se program weens tegniese redes buite ons beheer te vroeg uitgesaai het.
God is die Skepper, Onderhouer en Gewer van nuwe lewe. Clem Marais en Jan Woest gesels vandeesweek oor Ps 104 wanneer hulle Onder die Kameelboom kuier. Sit gerus Sondag om 12:00 (of Dinsdag om 09:30) saam onder die boom op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
• Marelize Nortje (Sinodale Kantoor): Dinsdag 16/10; 061-374350; fin@ngkn.com.na
Ons bid vir die Russiese Federale Republiek
Oppervlak: 17,075,400 km2. Die wêreld se grootste land wat strek oor nege tyd sones tussen die Baltiese see en die Stille oseaan.
Bevolking (2010) 140 366 561 wat besig is om toenemend af te neem en geweldige verliese word voorspel tot by 2050. Rusland het sedert die 8e eeu bykans net tirannie en outokrasie geken.
In 1917 stort die Tsaar se ryk in duie, gevolg deur die Bolshevik rewolusie en die stigting van die USSR in 1922. Daarna het die patroon van onderdrukking voortgesit en selfs vererger onder kommunisme.
Xenofobiese nasionalisme en erodering van basiese vryhede is die patroon van die administrasie tesame met bedreiging van omringende voormalige USSR state – bykans in 'n staat van oorlog tans met Oekraïne, maar gespanne verhoudings ook met die Weste, Belarus en ontluikende Asiatiese state.
Christene 66.9%; Nie-godsdienstig 19.15%; Moslim 12.5%; Boeddhiste 0.71%; Tradisionele godsdienste 0.4%; Jode 0.2%; Ander 0.1%; Hindoe 0.03%; Baha'i 0.01%
• Die val van die Ystergordyn wat Oos Europa en sentraal Asië oopgemaak het vir voorheen ongekende toegang tot die evangelie met vele geleenthede wat beskikbaar geword het vir evangelisasie, kerkplanting, heroprigting van Christin infrastrukture, netwerke vir samewerking tog evangelisasie, Bybelvertaling, teologiese opleiding en skoling. Kerke het gedy en ateïsme val met 50%
• Evangelie-gesindes het begin opgang maak van 'n beleërde minderheid tot 'n erkende speler in die godsdiens arena – dit duur voort ten spyte van die beperkende wetgewing.
• Baie onbereikte mense groepe – Moslim, nominele Ortodokse lidmate, heidene en Boeddhiste – het die geleentheid gekry om die evangelie te hoor vir die eerste keer en talle kerke is geplant
Rusland is 'n trotse nasie maar dit werp nie noodwendig goeie vrugte af nie! Dit bly 'n misterie met baie kontradiksies en buitelanders vind dit moeilik om die volk en interne prosesse te verstaan. Vir die nostalgiese ouer generasie was die stabiliteit onder Kommunisme verkieslik bo die hedendaagse onsekerheid! Vir die jonger generasie bied die moderne lewe min hoop.
a) Demografie bewys dat die land in bykans dodelike afwaartse spiraal is. Die bevolking neem af met meer as 500,000 per jaar. Dit het 'n negatiewe uitwerking op gemeenskappe. Daar is meer aborsies as lewendige geboortes tans.
c) Russiese nasionalisme en die effek daarvan. Sterk nasionalistiese sentimente was deel van die landskap vir eeue maar in die kompleksiteite van die 21e eeu lei dit tot: i) Rassistiese nasionalisme wat aan die opbloei is en onder verregse groepe tot geweld lei; ii) Nasionalisme in buitelandse beleid en die Russifisering binnelands wat onder Putin se leierskap toeneem, het gelei tot hardhandige optrede in Tsjetsjnië, Oekraine en ander Kaukasiese streke.
Bid saam vir die #39 land op die Geopende Deure Wêreldwaarnemingslys, Mexiko.
Ten spyte daarvan dat Mexiko 'n land is met 'n Christen-meerderheid, is vervolging steeds 'n probleem. Mexiko het een van die mees ongelyke samelewings in die wêreld. Hierdie ongelykheid het baie mense gedryf om betrokke te raak by georganiseerde misdaad. In baie plekke oefen bendes en kartelle... Klik om verder te lees >>
BEELDDRAER - gespreksgids
Beelddraer vorm deel van die reeks Tema-kategese en is saamgestel uit die Real lewe-reeks.
Beelddraer gaan saam met 'n app. Klik hier om die app af te laai. Daar is videogrepe, klanksnitte, foto's en ander hulpmiddels op die app beskikbaar om die jongmense in hulle geloofsgeloofsgroei te ondersteun.
BEELDDRAER - leiersgids
Steven Paas was vir baie jare dosent in Malawi; Hy skryf vanuit 'n grondige kennis van en liefde vir die Here se kerk, veral in Afrika.
Christianity in Eurafrica word sterk aanbeveel vir studente en geleerdes en almal geïnteresseerd in die geskiedenis van die kerk van God.
Christianity in Eurafrica is beskikbaar by CLF vir slegs R317,80. Kontak ons by +2721 873 6964, e-pos info@clf.co.za of koop dit hier aanlyn.